Komisijos reglamentas (EB) Nr. 729/1999
1999 m. balandžio 7 d.
iš dalies keičiantis Reglamentą (EB) Nr. 659/97, nustatantį Tarybos reglamento (EB) Nr. 2200/96 taikymo taisykles dėl intervencinių priemonių vaisių ir daržovių sektoriuje
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo [1] su paskutiniais pakeitimais, padarytais Komisijos reglamentu (EB) Nr. 2520/97 [2], ypač į jo 48 straipsnį,
kadangi Komisijos reglamentas (EB) Nr. 659/97 [3] su paskutiniais pakeitimais, padarytais Reglamentu (EB) Nr. 1490/98 [4], nustato išsamias Reglamento (EB) Nr. 2200/96 taikymo taisykles dėl intervencijos priemonių vaisių ir daržovių sektoriuje;
kadangi duomenys apie intervencijos priemonių taikymą, kuriuos valstybės narės privalo siųsti Komisijai pagal Reglamento (EB) Nr. 659/97 9 straipsnio 2 dalį, turėtų leisti Komisijai vykdyti Reglamento (EB) Nr. 2200/96 44 straipsnio 4 dalies reikalavimus; kadangi dėl to Reglamento (EB) Nr. 659/97 IV priedas gali būti supaprastintas;
kadangi pagal Reglamento (EB) Nr. 2200/96 15 straipsnio 3 dalies b punktą galima naudoti veiklos fondus Bendrijos kompensacijai už produktų pašalinimą iš rinkos papildyti, bet toks nustatytas priedo dydis pridėjus Bendrijos kompensaciją už produktų pašalinimą iš rinkos negali būti didesnis už didžiausias pašalinimo iš rinkos kainas, taikytas 1995-1996 prekybos metais pagal Tarybos reglamento (EEB) Nr. 1035/72 [5] 16 straipsnio 3a dalį, 16a straipsnį, 16b straipsnį ir 18 straipsnio 1 dalies a punkto pirmą įtrauką su paskutiniais pakeitimais, padarytais Komisijos reglamentu (EB) Nr. 1363/95 [6]; kadangi 1995-1996 prekybos metais pašalinimo iš rinkos kainos nebuvo nustatytos melionams ir arbūzams, nes pagal Reglamentą (EEB) Nr. 1035/72 šie du produktai nebuvo pašalinti iš rinkos;
kadangi siekiant įvairiems vaisiams ir daržovėms taikytinų nuostatų nuoseklumo, būtina suformuluoti nuostatas dėl priedo prie Bendrijos kompensacijos už produktų pašalinimą iš rinkos, numatyto Reglamento (EB) Nr. 2200/96 15 straipsnio 3 dalies b punkte, kurio didžiausios sumos tą nuostatą melionams ir arbūzams taikančios valstybės narės neturi viršyti; kadangi tuo tikslu didžiausią kompensacijos priedo sumą melionams ir arbūzams reikėtų nustatyti taip, kad didžiausios sumos ir Bendrijos kompensacijos už melionų ir arbūzų pašalinimą iš rinkos santykis atitiktų atitinkamą kitiems vaisiams ir daržovėms, kurioms galima taikyti intervencines priemones, taikomą santykį;
kadangi šiame reglamente nustatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamentas (EB) Nr. 659/97 pakeičiamas taip:
1) IV priedas pakeičiamas šio reglamento I priedo tekstu;
2) VIII priedo lentelės apačioje pridedamos dvi II priedo eilutės.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje dienos.
Reglamentas taikomas nuo 1999 m. balandžio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. balandžio 7 d.